Erich von Manstein

Erich von Manstein (24 November 1887 – 9 Jun 1973) adalah salah seorang panglima tentera Jerman yang paling popular sewaktu Perang Dunia Kedua. Menyandang pangkat Fil Marsyal (Generalfeldmarschall), beliau telah disanjung tinggi oleh rakan dan musuh sebagai salah seorang pakar strategi tentera dan panglima perang terbaik Jerman. Manstein merupakan pegawai contoh Prusia dan salah seorang dari segelintir jeneral Jerman yang secara terbuka bercanggah pendapat dengan Adolf Hitler tentang hal ehwal ketenteraan. Manstein boleh bertutur dalam bahasa Inggeris dan Perancis.

Dilahirkan dalam keluarga bangsawan Prusia lama yang berkait dengan perkhidmatan tentera, Manstein menyertai tentera darat pada usia muda dan berkhidmat di beberapa barisan hadapan semasa Perang Dunia Pertama. Beliau telah naik ke pangkat kapten pada pertengahan perang dan aktif membantu Jerman membina angkatan tenteranya dalam tempoh antara perang. Beliau bertugas sebagai Ketua Staf Kumpulan Tentera Darat Selatan pimpinan Gerd von Rundstedt semasa pencerobohan keatas Poland yang mencetuskan Perang Dunia II. Beliau merupakan seorang daripada perancang utama operasi Fall Gelb (Kes Kuning), sebuah penyerangan yang merentasi hutan Ardennes semasa pencerobohan keatas Perancis dalam tahun 1940.  Mendapat pangkat Jeneral pada pengakhiran kempen tersebut, beliau aktif dalam Operasi Barbarossa (penyerbuan keatas Kesatuan Soviet) dan Pengepungan Sevastopol, dan dinaikkan pangkat ke Fil Marsyal pada bulan Julai 1942. Nasib Jerman bertukar menjadi buruk selepas Pertempuran Stalingrad, yang mana Manstein memimpin gerakan pembebasan yang gagal. Beliau adalah antara komander utama dalam Pertempuran Kursk, satu daripada pertempuran utama yang terakhir dan pertempuran kereta kebal yang terbesar dalam sejarah. Beliau dipecat pada bulan Mac 1944 kerana perselisihan faham yang berterusan dengan Hitler mengenai pengendalian perang. Beliau tidak lagi diberi jawatan pemerintahan dan telah ditawan oleh pihak British pada bulan Ogos 1945, beberapa bulan selepas kekalahan Jerman.

Manstein memberi keterangan di Perbicaraan Nuremberg tentang penjenayah perang utama pada bulan Ogos 1946, dan menyediakan kertas, berserta dengan memoirnya, membantu menyangkal mitos "Wehrmacht bersih" berkaitan Holokaus. Dalam tahun 1949 beliau dibicarakan di Hamburg bagi jenayah perang dan disabitkan sembilan daripada 17 tuduhan, termasuk layanan buruk terhadap tawanan perang dan kegagalan melindungi orang awam yang berada di dalam kawasan operasinya. Hukuman penjaranya selama 18 tahun dikurangkan ke 12 tahun, tetapi beliau menjalani hukuman hanya empat tahun sebelum dibebaskan pada tahun 1953. Sebagai penasihat tentera kepada kerajaan Jerman Barat pada pertengahan tahun 1950-an, beliau membantu membina semula angkatan tentera negara tersebut. Kejayaan memoirnya bertajuk, Verlorene Siege (1955), diterjemahkan ke dalam bahasa Inggeris sebagai Lost Victories (Kemenangan yang Hilang), yang mengkritik kuat kepimpinan Hitler, dan bertumpu hanya pada aspek ketenteraan perang, mengabaikan konteks politik dan etika. Manstein meninggal dunia di Munich pada tahun 1973.

Tarikh kenaikkan pangkat 
 Leutnant - 27 Januari 1907
 Oberleutnant - 19 Jun 1914
 Hauptmann - 24 Julai 1915
 Major - 1 Februari 1927
 Oberstleutnant - 1 April 1931
 Oberst - 1 Disember 1933
 Generalmajor - 1 Oktober 1936
 Generalleutnant - 1 April 1939
 General der Infanterie - 1 Jun 1940
 Generaloberst - 1 Jan 1942
 Generalfeldmarschall - 1 Julai 1942

Anugerah kebesaran 
 Iron Cross (1914) Kelas 1: 13 November 1915
 Iron Cross (1914) Kelas 2: 5 Oktober 1914
 Pingat Kesatria Darjah Kerabat Diraja Hohenzollern berserta Pedang: 1 April 1918
 Lencana Cedera warna Hitam (1918)
 Pingat Kehormatan Pejuang (1934)
 Pingat Khidmat Lama Angkatan Tentera Kelas 4 hingga Kelas 1 
 Pingat Semat Iron Cross (1939) Kelas 1: 21 September 1939
 Pingat Semat Iron Cross (1939) Kelas 2: 16 September 1939
 Knight Cross of the Iron Cross: 19 Julai 1940
 Darjah Michael the Brave (Romania) Kelas 1 dan 2
 Lambang Perisai Krimea warna Emas (1942)
 Lencana Emas Juruterbang Pemerhati bertahta Berlian (Kehormat) 
 Darjah Daun Oak bagi Knight Cross of the Iron Cross: 14 Mac 1943
 Darjah Pedang bagi Knight Cross of the Iron Cross: 30 Mac 1944
 Nama Manstein disebut lapan kali dalam Wehrmachtbericht (Laporan Kemajuan Angkatan Tentera) iaitu pada 11 Oktober 1941, 12 Oktober 1941, 31 Oktober 1941, 19 Mei 1942, 20 Mei 1942, 2 Julai 1942, 20 Mac 1943 dan 4 Ogos 1943. Ini membolehkan beliau tersenarai dalam Daftar Kehormat Tentera Darat Jerman. (Orang-orang atau unit-unit tentera yang disebut dalam Wehrmachtbericht dianggap satu penghormatan besar tentera dan dipandang tinggi)

Lihat juga 
Fil Marsyal dan Laksamana Besar Jerman
 Hermann Goering (kemudian Marsyal Empayar)
 Werner von Blomberg
 Gerd von Rundstedt
 Erich Raeder
 Fedor von Bock
 Wilhelm Ritter von Leeb
 Walther von Brauchitsch
 Wilhelm Keitel
 Walther von Reichenau
 Erwin von Witzleben
 Gunther von Kluge
 Albert Kesselring
 Hugo Sperrle
 Wilhelm List
 Erhard Milch
 Eduard Freiherr von Bohm-Ermolli
 Erwin Rommel
 Georg von Kuchler
 Friedrich Paulus
 Ernst Busch
 Ewald von Kleist
 Maximilian Freiherr von Weichs
 Karl Donitz
 Wolfram Freiherr von Richthofen
 Walter Model
 Ferdinand Schorner
 Robert Ritter von Greim

Rujukan

Bacaan lanjut 
Rekod rasmi
The British records of the Manstein trial are now housed in the Liddell Hart Centre for Military Archives, King's College London.
Von Manstein's testimony at Nuremberg is contained in three files at the Yale University Avalon Project: 9 August 1946, 10 August 1946, and 12 August 1946.

Buku dan rencana

Pautan luar 

 "Erich von Manstein: His Life, Character and Operations – A Reappraisal" by Jörg Muth at Axis History Factbook
 Chronology 
 The New York Review of Books: "How Wrong Was Churchill?" by Noel Annan
 "Kursk Reconsidered: Germany's Lost Victory" by George M. Nipe, Jr., published in World War II magazine, February 1998
 The Battle of Odessa - 1941 by Victor Nitu
 The Crimean Campaign at wehrmacht-awards.com
 "Hitler's Warriors – The Strategist" English edition of a documentary on Manstein; from a 1998 ZDF series

Kelahiran 1887
Kematian 1973
Perang Dunia Kedua
Fil Marsyal Prusia/Jerman
Orang Jerman
Biografi